
До Председателя 

на Общински съвет

гр. Якоруда
ПРЕДЛОЖЕНИЕ 

от

Кмета на Община Якоруда

Мехмед Вакльов

        Уважаеми господин Председател,
        Уважаеми дами и господа общински съветници,
        На основание чл.21, ал.1, т.8 от ЗМСМА , чл.35, ал.1 от ЗОС, чл.31, ал.1, т.1, чл.32, ал.3 и чл. 37, ал.1 от Наредба за реда на придобиване, управление и разпореждане с общинско имущество - Якоруда, моля да разгледате и подложите па гласуване следното:
ПРОЕКТО – РЕШЕНИЕ №..................

         На основание чл.21, ал. 1, т.8 от ЗМСМА , чл.35, ал. 1 от ЗОС, чл.31, ал. 1, т. 1, чл.32, ал.3 и чл. 37, ал.1 от Наредба за реда на придобиване, управление и разпореждане с общинско имущество - Якоруда, Общински съвет - Якоруда
РЕШИ:

I. Одобрява изготвената от независим лицензиран оценител инж. Цветан Селмединов пазарна оценка в размер от 7600,00 (седем хиляди и шестстотин) евро за следния недвижим имот – частна общинска собственост, описан в Акт за общинска собственост № 4058/03.04.2025год.:
· Поземлен имот с идентификатор 87338.642.25 по КККР на гр. Якоруда, община Якоруда, местност „Сливина“, трайно предназначение на територията – урбанизирана, начин на трайно ползване – за друг курортно-рекреационен обект, с площ 252 кв.м.;
II. Дава съгласие Кмета на община Якоруда – Мехмед Касъм Вакльов да открие процедура за провеждане на неприсъствен публичен търг за продажбата на горепосочения недвижим имот, при начална тръжна цена по така изготвената пазарна оценка.      
 III.
Упълномощава Кмета на община Якоруда – Мехмед Вакльов, да сключи договор за покупко-продажба на описания по-горе недвижим имот – частна общинска собственост след провеждането на неприсъствен публичен търг.
МЕХМЕД ВАКЛЬОВ
КМЕТ НА ОБЩИНА ЯКОРУДА

